stanford-oval/wikipedia huggingface dataset:
Hr. Ms. Tjerk Hiddes

Hr. Ms. Tjerk Hiddes on ollut kolmen ja lisäksi sen piti olla neljännen Alankomaiden kuninkaallisen laivaston aluksen nimenä. Alukset on nimetty amiraali Tjerk Hiddes de Vriesin mukaan. Alukset olivat:
Hr. Ms. Tjerk Hiddesin piti olla Gerald Callenburgh -luokan hävittäjä
Hr Ms. Tjerk Hiddes, ex- HMS Nonpareil N-luokan hävittäjä
Hr Ms. Tjerk Hiddes, Van Spejk -luokan fregatti
Hr Ms. Tjerk Hiddes, Karel Doorman -luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hr. Ms. Tjerk Hiddes”, voi hakea sivunnimihaulla, laajalla sivunnimihaulla tai tekstihaulla.
Huilulammi

| Huilulammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′35″N, 25°14′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Touhulanjärveen 
Järvinumero:  14.221.1.157
Mittaustietoja
Pinnankorkeus:  131,5 m  
Pituus:  180 m  
Leveys:  100 m  
Rantaviiva:  0,418 km  
Pinta-ala:  1,137 ha  
Saaria:  ei saaria 
 fiHuilulammi 
Huilulammi  on Keski-Suomessa Jämsässä Lahdenkylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 131,5 metriä mpy.
Eric Fehr

| Eric Fehr |
| --- | --- |

Henkilötiedot
Syntynyt: 7. syyskuuta 1985 (ikä 39) Winkler, MB, Kanada
Kansalaisuus:   Kanada
Jääkiekkoilija
Lempinimi:  Fehrsie
Pelipaikka:  hyökkääjä
Maila:  oikea
Pituus:  193 cm
Paino:  94 kg
Pelaajaura
Pääsarjaura:  2005–
Aik. seurat:  Hershey Bears (AHL) Washington Capitals (NHL) Winnipeg Jets (NHL)   HPK (SM-liiga)   Pittsburgh Penguins (NHL)   San Diego Gulls (AHL)   San Jose Sharks (NHL)   Minnesota Wild (NHL) Geneve-Servette HC (NLA) Ak Bars Kazan (KHL)
NHL-varaus:  18. varaus, 2003 Washington Capitals
Eric Fehr (s. 7. syyskuuta 1985 Winkler, Manitoba, Kanada) on kanadalainen jääkiekkoilija. Isokokoisen Fehrin vahvuuksiin kuuluu pelivaistot, maalintekotaidot, ruuhkatilanteisiin meneminen, kädet ja rannelaukaus. Hänen tulisi kuitenkin käyttää kokoaan enemmän hyväksi. Fehrin muihin heikkouksiin kuuluu luistelu. Hän ei ole murtautunut kiekolliseen rooliin NHL:ssä, johtuen osaksi loukkaantumisista Fehrin uralla. Hän laukoo oikealta.
Ura > Seuraura > Junioriura

Brandon Wheat Kings varasi Fehrin viidentenä pelaajana WHL:ään vuonna 2000. Hän pelasi kauden 2000–2001 vielä suurimmaksi osaksi MMHL-joukkue Pembina Valley Hawksissa ja sai kauden aikana tililleen neljä WHL-ottelua. Varsinainen tulokaskausi 2001–2002 toi Fehrille WHL:ssä 27 tehopistettä. Kaudella 2002–2003 hän oli 26 osumallaan Wheat Kingsin kolmanneksi paras maalintekijä. Fehr pelasi kauden aikana CHL Top Prospects Gamessa, mutta hänen odotettiin tulleen varatuksi vasta NHL:n varaustilaisuuden 2003 ensimmäisen varauspäivän myöhemmillä kierroksilla. Hänet varattiin lopulta monien yllätykseksi jo ensimmäisellä kierroksella 18. pelaajana Washington Capitalsiin.
Kaudella 2003–2004 Fehr oli tehoilla 50+34=84 Wheat Kingsin paras pistemies ja maalintekijä. Hän jakoi koko WHL:n maalipörssin toisen sijan Prince Albert Raidersin Seth Leonardin kanssa ja sijoittui pistepörssissä kahdeksanneksi. Viimeisellä juniorikaudellaan 2004–2005 Fehr voitti koko liigan piste- ja maalipörssin tehoilla 59+52=111. Hänet palkittiin pistepörssin voiton myötä Bobby Clarke Trophylla. Fehr palkittiin myös WHL:n arvokkaimpana pelaajana Four Broncos Trophylla, valittiin liigan itäisen konferenssin ensimmäiseen tähdistökentälliseen sekä CHL:n toiseen tähdistökentälliseen.
Ura > Seuraura > Ammattilaisura

Kaudeksi 2005–2006 Fehr siirtyi Washington Capitalsin organisaatioon. Hän pelasi kautensa kuitenkin suurimmaksi osaksi vielä sen farmijoukkue Hershey Bearsissa, AHL:ssä. Fehr oli tehoilla 25+28=53 joukkueen toiseksi paras maalintekijä ja kolmanneksi paras pistemies. NHL:n puolella hän pelasi kauden aikana 11 runkosarjaottelua jääden niissä ilman tehopisteitä. Myös kauden 2006–2007 Fehr pelasi suurimmaksi osaksi vielä farmissa, jossa hän teki 40 runkosarjaottelussa 41 tehopistettä. Fehr pelasi kauden aikana 14 NHL-ottelua tehopistein 2+1=3. Hänen NHL-uransa avausmaali syntyi 27. tammikuuta 2007 Carolina Hurricanesia vastaan.
Suurin osa Fehrin kaudesta 2007–2008 meni pilalle välilevypullistuman takia. Toivuttuaan siitä hänet nostettiin helmikuussa 2008 Capitalsin NHL-kokoonpanoon, jossa Fehr pelasi loppukauden tehden 23 runkosarjaottelussa tehot 1+5=6 ja viidessä playoff-ottelussa yhden maalin. Kausi 2008–2009 oli hänelle ensimmäinen kokonainen NHL:ssä ja se toi Fehrille 61 runkosarja- ja yhdeksässä playoff-ottelussa tehot 12+13=25. Toukokuussa 2009 hän teki vuoden mittaisen jatkosopimuksen Capitalsin kanssa. Kaudella 2009–2010 Fehr teki NHL:n yhden kauden piste-ennätyksensä tehoilla 21+18=39. Heinäkuussa 2010 hän teki kaksivuotisen ja 4,4 miljoonan dollarin arvoisen jatkosopimuksen Capitalsin kanssa.
Kaudella 2010–2011 Fehr pelasi runkosarjassa vain 52 ottelua olkapäävammojen takia. Heinäkuussa 2011 hänet kaupattiin Winnipeg Jetsiin, josta Capitals sai vastineeksi vuoden 2012 neljännen kierroksen varausvuoron ja Danick Paquetten. Fehrin olkapäävaivat jatkuivat vielä kaudella 2011–2012, jolloin hän pelasi vain 35 runkosarjaottelua ja teki niissä vain kolme tehopistettä.
Lokakuussa 2012 Fehr teki vapaana agenttina vuoden mittaisen sopimuksen SM-liigajoukkue Hämeenlinnan Pallokerhon kanssa. Hänen sopimuksessaan on NHL-optio, vaikka Fehr ei vapaana agenttina ole joukkueelle varsinainen työsulkuvahvistus. HPK:ssa Fehr pelasi lopulta 21 ottelua ja teki niissä 25 pistettä. Työsulun loputtua Fehr palasi Pohjois-Amerikkaan, sillä Washington Capitals teki hänen kanssaan vuoden sopimuksen. Huhtikuussa 2013 Fehr teki kaksivuotisen jatkosopimuksen joukkueen kanssa.
Ura > Maajoukkueura

Fehr edusti Canada Westernin joukkuetta alle 17-vuotiaiden World Hockey Challengessa vuonna 2001. Hän putosi Kanadan alle 20-vuotiaiden MM-joukkueesta viimeisten joukossa sekä vuonna 2004 että vuonna 2005.
Tilastot

Fehr Washington Capitalsin paidassa marraskuussa 2008.
Honkakylä

| Honkakylä |
| --- | --- |
 Honkakylä
 Koordinaatit: 62°39.575′N, 22°53.345′E 
Valtio:  Suomi
Maakunta:  Etelä-Pohjanmaa
Kunta:  Seinäjoki
Hallinto:  
 – Asutustyyppi:  kylä
Väkiluku (2022):  215
Infobox OKVirheellinen NIMI-arvo: 
Honkakylä on Seinäjoen kylä kaupungin keskustan ja Törnävän eteläpuolella, Seinäjoen lentoaseman kaakkoispuolella. Aiemmin kylä kuului Ilmajoen kuntaan, kunnes se liitettiin osaliitoksella Seinäjokeen vuonna 2005 yhdessä Lehtimäenkylän ja Ojajärvenkylän kanssa. Nyt se kuuluu Keski-Seinäjoen suuralueeseen yhdessä Ämmälänkylän, Lehtimäenkylän, Riskunmäen ja Viitalan kanssa.
Honkakylän asukasluku oli vuoden 2022 lopussa 215.
Honkakylä sijaitsee Seinäjoen varren molemmin puolin ja seututien 694 länsipuolella. Alue on metsäistä niin, että kylä ei hahmotu yhtenäisenä kyläkokonaisuutena, vaan rakennukset sijaitsevat hajanaisesti metsäselänteen reunalla ja siitä työntyvillä niemekkeillä sekä harvana nauhana Ojajärventien, Honkakyläntien ja Lapinsaarentien varsilla. Tiheämpää asutusta on kylän koulun ympärillä joen molemmin puolen sekä Matalamäen ja Ämmälän talojen pohjoispuolella. Honkakylän läpi kulkee Rengonharjuntie eli seututie 701 valtatie 19:lle ja Rengonharjun lentoasemalle.
Aiheesta muualla

Honkakylän, Lehtimäenkylän Ja Riskunmäen osayleiskaavan kulttuuriympäristöselvitys 2013 (Arkistoitu – Internet Archive), Seinäjoen kaupunki 29.11.2013, täydennykset 10.6.2014. Viitattu 21.11.2015.
Håkan Loob Trophy

Håkan Loob Trophy on Ruotsin jääkiekkoilun palkinto, joka jaetaan vuosittain SHL:n runkosarjan maalipörssin voittajalle. Palkintoa on jaettu nykyisellä nimellään kaudesta 2005–2006 lähtien. Håkan Loob Trophyn nimesivät yhdessä Svenska Hockeyligan ja Canal+. Se on nimetty Elitserienin/SHL:n maaliennätyksen (42 maalia) kaudella 1982–1983 tehneen Håkan Loobin mukaan. Loob on myös voittanut maalipörssin ennätykselliset neljä kertaa.
Maalipörssin voittaneen pelaajan seura saa pelaajan jokaista maalia kohden 1 000 Ruotsin kruunua. Raha menee seuran kasvatustyöhön.
Elitserienin/SHL:n maalipörssin voittajat

| Kausi | Joukkue | Pelaaja | Kansalaisuus | Maalit |
| --- | --- | --- | --- | --- |
| 1975–1976 | Brynäs IF | Lars-Erik Ridderström |  Ruotsi | 35 |
| 1976–1977 | Leksands IF | Mats Åhlberg |  Ruotsi | 39 |
| 1977–1978 | Skellefteå AIK | Martin Karlsson |  Ruotsi | 33 |
| 1978–1979 | MoDo AIK | Per Lundqvist |  Ruotsi | 31 |
| 1979–1980 | Färjestad BK | Anders Steen |  Ruotsi | 30 |
| 1980–1981 | Leksands IF | Erkki Laine |  Suomi | 30 |
| 1981–1982 | Leksands IF | Ivan Hansen |  Ruotsi | 28 |
| 1982–1983 | Färjestad BK | Håkan Loob |  Ruotsi | 42 |
| 1983–1984 | Brynäs IF | Kenneth Andersson |  Ruotsi | 25 |
| 1984–1985 | Färjestad BK | Erkki Laine |  Suomi | 28 |
| 1985–1986 | IF Björklöven | Tore Ökvist |  Ruotsi | 30 |
| 1986–1987 | IF Björklöven | Lars-Gunnar Pettersson |  Ruotsi | 28 |
| 1987–1988 | Västerås IK | Eddy Ericsson |  Ruotsi | 30 |
| 1988–1989 | Luleå HF | Lars-Gunnar Pettersson |  Ruotsi | 29 |
| 1989–1990 | AIK IF | Robert Burakovsky |  Ruotsi | 28 |
| 1990–1991 | Färjestad BK | Håkan Loob |  Ruotsi | 33 |
| 1991–1992 | Färjestad BK | Håkan Loob |  Ruotsi | 37 |
| 1992–1993 | Färjestad BK | Håkan Loob |  Ruotsi | 25 |
| 1993–1994 | Rögle BK | Tomáš Sršeň |  Tšekki | 28 |
| 1994–1995 | Leksands IF | Tomas Forslund |  Ruotsi | 24 |
| 1995–1996 | Färjestad BK | Jonas Höglund |  Ruotsi | 32 |
| 1996–1997 | Brynäs IF | Jevgeni Davydov |  Venäjä | 30 |
| 1997–1998 | Djurgårdens IF | Patric Kjellberg |  Ruotsi | 30 |
| 1998–1999 | Brynäs IF | Tom Bissett |  Yhdysvallat | 40 |
| 1999–2000 | Brynäs IF | Jan Larsson |  Ruotsi | 26 |
| 2000–2001 | Frölunda HC | Kristian Huselius |  Ruotsi | 32 |
| 2001–2002 | MODO Hockey | Peter Högardh |  Ruotsi | 22 |
| 2002–2003 | MODO Hockey | Magnus Wernblom |  Ruotsi | 26 |
| 2003–2004 | Frölunda HC | Magnus Kahnberg |  Ruotsi | 33 |
| 2004–2005 | MODO Hockey | Mattias Weinhandl |  Ruotsi | 26 |
| 2005–2006 | Frölunda HC | Andreas Karlsson |  Ruotsi | 26 |
| 2006–2007 | Mora IK | Pavel Brendl |  Tšekki | 34 |
| 2007–2008 | Linköping HC | Mattias Weinhandl |  Ruotsi | 35 |
| 2008–2009 | MODO Hockey | Per-Åge Skrøder |  Norja | 30 |
| 2009–2010 | Linköping HC | Jan Hlaváč |  Tšekki | 30 |
| 2010–2011 | Skellefteå AIK | Mikko Lehtonen |  Suomi | 30 |
| 2011–2012 | AIK IF | Richard Gynge |  Ruotsi | 28 |
| 2012–2013 | Linköping HC | Carl Söderberg |  Ruotsi | 31 |
| 2013–2014 | Linköping HC | Chad Kolarik |  Yhdysvallat | 30 |
| 2014–2015 | Linköping HC | Broc Little |  Yhdysvallat | 28 |
| 2015–2016 | Brynäs IF | Nick Johnson |  Kanada | 22 |
| 2016–2017 | Brynäs IF | Kevin Clark |  Kanada | 23 |
| 2017–2018 | Frölunda HC | Victor Olofsson |  Ruotsi | 27 |
| 2018–2019 | Djurgårdens IF | Emil Bemström |  Ruotsi | 23 |
| 2019–2020 | Linköping HC | Broc Little |  Yhdysvallat | 24 |
Hoover-instituutti

| Hoover-instituutti |
| --- | --- |
 Instituutin päämaja on Hooverin tornissa Stanfordin yliopistolla.
Perustettu:  1919
Perustaja:  Herbert Hoover
Toimiala:  ajatushautomo
Päämaja:  Stanford, Kalifornia
Johtaja:  Condoleezza Rice (2020–)
Aiheesta muualla
Sivusto
Infobox OKNimi-testi OK: 
Hoover-instituutti (engl. Hoover Institution, koko nimi Hoover Institution on War, Revolution, and Peace)  on Stanfordin yliopiston yhteydessä toimiva konservatiivinen ajatushautomo. Hoover-instituutti alkoi Herbert Hooverin perustamana kirjastona vuonna 1919, ennen Hooverin presidenttikautta.
Entinen ulkoministeri Condoleezza Rice on toiminut instituutin johtajana syyskuusta 2020 lähtien.
Aiheesta muualla

Kuvia tai muita tiedostoja aiheesta Hoover-instituutti Wikimedia Commonsissa
Instituutin kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hoover Institution
Käännös suomeksi
Ei enää panoksia

| Ei enää panoksia> Rien ne va plus |
| --- | --- |

Ohjaaja:  Claude Chabrol
Käsikirjoittaja:  Claude Chabrol
Tuottaja:  Marin Karmitz
Säveltäjä:  Matthieu Chabrol
Kuvaaja:  Eduardo Serra
Leikkaaja:  Monique Fardoulis
Lavastaja:  Françoise Benoît-Fresco
Pääosat:   Isabelle Huppert  Michel Serrault 
Valmistustiedot
Valmistusmaa:   Ranska  Sveitsi 
Tuotantoyhtiö:   MK2 Productions  TF1 Films Productions  Rhône-Alpes Cinéma  CAB Productions  TSR  Teleclub 
Levittäjä:  PFA Films Netflix
Ensi-ilta:   1997-10-1010. lokakuuta 1997 (Sveitsi)  1997-10-1515. lokakuuta 1997 (Ranska)  
Kesto:  105 minuuttia
Alkuperäiskieli:   ranska  (esiintyy myös unkaria) 
Aiheesta muualla
IMDb 
Elonet
AllMovie
Infobox OKNimi-testi OK: 
Ei enää panoksia (ransk. Rien ne va plus) on vuonna 1997 ensi-iltansa saanut Claude Chabrolin ohjaama ja käsikirjoittama ranskalais-sveitsiläinen jännitys- ja rikoskomediaelokuva, jonka pääosissa ovat Isabelle Huppert ja Michel Serrault. Elokuvan tuottajana oli Marin Karmitz.
Ei enää panoksia kilpaili vuoden 1997 San Sebastiánin elokuvajuhlilla, missä se palkittiin pääkilpailussa parhaan elokuvan Kultaisella simpukalla. Claude Chabrol palkittiin myös parhaan ohjaajan Hopeisella simpukalla. Michel Serrault palkittiin roolisuorituksestaan parhaan miespääosan Lumières-palkinnolla.
Juoni

Elizabeth ”Betty” (Isabelle Huppert) ja Victor (Michel Serrault) ovat ympäri Ranskaa kiertävä menestynyt huijaripariskunta, joka ei kyni uhrejaan putipuhtaiksi vaan jättää jäljelle sen verran, että uhri jää miettimään hukkasiko hän sittenkin rahansa itse. He tapaavat erään suuryrityksen rahoituspäällikön, Maurice Biaginin (François Cluzet), joka on siirtämässä huomattavaa summaa Sveitsistä yrityksensä tilille, mutta huijarit houkuttelevat häntä vetämään välistä.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Elizabeth ”Betty”   |
|  Michel Serrault  | … |  Victor   |
|  François Cluzet  | … |  Maurice Biagini   |
|  Jean-François Balmer  | … |  herra K   |
|  Jackie Berroyer  | … |  Robert Chatillon   |
|  Jean Benguigui  | … |  gangsteri   |
|  Marie Dubois  | … |  Dédette   |
|  Mony Dalmès  | … |  rouva Trotti   |
|  Henri Attal  | … |  kreikkalainen kauppias   |
|  Claude Chabrol  | … |  krupieeri (ääni; cameorooli)   |
Tuotanto

Ei enää panoksia -elokuvan kuvaukset alkoivat 25. marraskuuta 1996 ja päättyivät 1. helmikuuta 1997. Elokuva kuvattiin Ranskassa ja Sveitsissä 60 miljoonan frangin eli noin 9,1 miljoonan euron budjetilla. Ranskassa elokuvan kuvauspaikkoina olivat Pariisi, Savoiessa sijaitseva Aix-les-Bains, Val-d’Oisessa sijaitseva Roissy-en-France ja Guadeloupen saaristo Karibianmerellä. Sveitsissä elokuvaa kuvattiin Graubündenissa sijaitsevassa Sils-Marian pikkukylässä. Elokuvan tuotantoyhtiöinä olivat ranskalaiset MK2 Productions, TF1 Films Productions ja Rhône-Alpes Cinéma sekä sveitsiläiset CAB Productions, TSR ja Teleclub.
Julkaisu ja vastaanotto

Ei enää panoksia sai ensi-iltansa Sveitsissä 10. lokakuuta 1997 ja Ranskassa 15. lokakuuta 1997. Elokuvan teatterilevittäjinä olivat Ranskassa MK2 Diffusion ja Sveitsissä Frenetic Films. Elokuva keräsi Ranskassa teatterikierroksensa aikana 458 125 katsojaa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 23. maaliskuuta 2001.
Rotten Tomatoes -sivuston mukaan 65 % kriitikoista on antanut elokuvalle positiivisen arvosanan 6,3/10 keskiarvolla. Keräys perustuu 26 arviointiin. 365 käyttäjästä 49 % on antanut elokuvalle positiivisen arvosanan 3,2/5 keskiarvolla. Internet Movie Databasen 1 695 käyttäjää on antanut elokuvalle keskiarvon 6,6/10.
Ei enää panoksia julkaistiin DVD:lle Ranskassa 20. helmikuuta 2001.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Lumières-palkinto | Paras miespääosa | Michel Serrault | Voitto |
| San Sebastiánin elokuvajuhlien Kultainen simpukka | Paras elokuva | Claude Chabrol | Voitto |
| San Sebastiánin elokuvajuhlien Hopeinen simpukka | Paras ohjaaja | Claude Chabrol | Voitto |
| AFI Festin tuomariston palkinto | AFI Festin tuomariston palkinto | Claude Chabrol | Ehdokkuus |
Aiheesta muualla

Ei enää panoksia Internet Movie Databasessa (englanniksi)
Ei enää panoksia Elonet.
Ei enää panoksia AllMoviessa. (englanniksi)
Ei enää panoksia AlloCinéssä (ranskaksi)
Ei enää panoksia UniFrancessa (ranskaksi)
Ei enää panoksia Rotten Tomatoes -sivustolla (englanniksi)
Iisalmen keskustaajama

| Iisalmen keskustaajama |
| --- | --- |
 Iisalmen keskustaajama
 Koordinaatit: 63.55979°N, 27.19028°E 
Valtio:  Suomi
Maakunta:  Pohjois-Savo
Kunta:  Iisalmi
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  18,32 km2 km²
Väkiluku (2019):  15 223
 – Väestötiheys:  830,9 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Iisalmen keskustaajama on Iisalmen kaupungin keskustaajama, joka sijaitsee Pohjois-Savon pohjoisosassa. Iisalmen  keskustaajama on Ylä-Savon keskus.
Tilastokeskuksen taajama-aluerajauksen mukaan vuoden 2019 lopussa Iisalmen keskustaajaman pinta-ala oli 18,32 neliökilometriä ja asukasluku 15 223. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
Hollis and Eastern Railroad

Hollis and Eastern Railroad (AAR-lyhenne: HE) on Oklahomassa toimiva Class III -luokan rautatie.
Rata

Radan pituus on noin 13 mailia ja se kulkee Dukessa sijaitsevalta Gyproc-levytehtaalta Altukseen, missä sillä on yhdysliikennettä BNSF Railwayn, Farmrailin ja Wichita, Tillman & Jackson Railwayn kanssa.  Yhdysliikennettä on myös Stillwater Central Railroadin kanssa, joka liikennöi muutaman mailin matkan Longista Altukseen BNSF Railwayn rataa pitkin Trackage Rights -sopimuksella. Republic Group omistaa 99.3% rautatien osakekannasta ja sen tytäryhtiö Republic Gypsum on rautatien pääasiallinen asiakas. Radalla kulkee myös satunnaisesti viljakuljetuksia.
Liikennöinti

Radalla liikennöi yksi junapari arkiaamuisin, joskus myös lauantaisin. Juna tuo Dukesta lastatut Gyproc-levyvaunut Altukseen vaihdettavaksi ja ottaa sieltä tyhjiä vaunuja paluumatkaa varten. Radan suurin sallittu nopeus on 10 mailia tunnissa. Ratapiharadiopuhelimet käyttävät taajuutta 153.110 MHz .
Kalusto

Kaksi käytettynä ostettua dieselveturia:
Nro. 39 EMD SW1, valmistettu toukokuussa 1953 Chicago & Northwestern Railway -yhtiölle
Nro. 8170 EMD GP10, valmistettu tammikuussa 1956 Illinois Central Railway -yhtiölle
Yhtiö omistaa noin 200 Gyproc-levyjen kuljetukseen käytettävää avovaunua.
Aiheesta muualla

Railroad Picture Archives Net
RailPictures.Net
Iisalmen jalkapallohalli

Iisalmen jalkapallohalli on vuonna 2002 valmistunut ylipainehalli Iisalmessa, Parkatin kaupunginosassa. Hallissa on kooltaan 45 x 87 metriä oleva kumirouhepintainen jalkapallokenttä, tekonurmi. Hallissa ei ole katsomoita, ja huoltotilat sijaitsevat sisäänkäynnin läheisyydessä hallin ulkopuolella. Vuonna 2017 halli painui kasaan hetkellisesti sähkökatkon vuoksi, koska varavoimakone ei käynnistynyt normaalisti. Hallia käyttävät muun muassa joukkueet PK-37 ja Klubi-36.
Honkala

Honkala voi tarkoittaa seuraavia:
Sukunimi

Anna Honkala (s. 2001), suomalainen pesäpalloilija.
Cheri Honkala (s. 1963), yhdysvaltalainen poliitikko
Karoliina Honkala (s. 1973), suomalainen kemisti ja professori
Leo Honkala (1933–2015), suomalainen painija, painivalmentaja ja olympiamitalisti
Matti Honkala (1942–2011), suomalainen galleristi ja taidemaalari
Matti Honkala (s. 1945), suomalainen vuorineuvos, Kesko Oy:n pääjohtaja
Niilo Honkala (ent. Rautell, 1906–1994), suomalainen toimitusjohtaja ja Kokoomuksen kansanedustaja
Noora Honkala (s. 1992), suomalainen ultrajuoksija
Sakari Honkala (1883–1947), suomalainen jääkäri
Sakari Honkala (1895–1966), suomalainen maanviljelysneuvos ja kansanedustaja.
Muita

Aitoon Honkala, tanssilava  Pälkäneellä aiemman Luopioisten kunnan alueella
Monitoimitalo Honkala, monitoimitalo Honkajoella.
Iisalmen alipiiri

Iisalmen alipiiri oli Kuopion suojeluskuntapiirin alainen Suojeluskuntajärjestön piiritason organisaatio Pohjois-Savossa. Aktiivinen komitea oli suunnitellut perustettavaksi erillistä Iisalmen suojeluskuntapiiriä, mutta tähän ei ollut edellytyksiä, vaan Iisalmen alipiiri oli Kuopion piirin itsenäinen alue. Iisalmen alipiiri on ainoa näin nimetty organisaatio yhteenvetotilastossa suojeluskuntapiireittäin.
| Iisalmen alipiiri (Kuopion suojeluskuntapiiri)> suojeluskunta | Iisalmen alipiiri (Kuopion suojeluskuntapiiri)> perustettu | Iisalmen alipiiri (Kuopion suojeluskuntapiiri)> alue | Iisalmen alipiiri (Kuopion suojeluskuntapiiri)>  | Iisalmen alipiiri (Kuopion suojeluskuntapiiri)>  | Iisalmen alipiiri (Kuopion suojeluskuntapiiri)>  | Iisalmen alipiiri (Kuopion suojeluskuntapiiri)>  | Iisalmen alipiiri (Kuopion suojeluskuntapiiri)>  | Iisalmen alipiiri (Kuopion suojeluskuntapiiri)>  |
| --- | --- | --- | --- | --- | --- | --- | --- | --- |
| Iisalmen suojeluskunta | 1917-12-04 |  |  |  |  |  |  |  |
| Kiuruveden suojeluskunta | 1917-11 |  |  |  |  |  |  |  |
| Rutakon kyläosasto (Iisalmen maalaiskuntaa, myöhemmin Sonkajärveä) | 1918-01-27 |  |  |  |  |  |  |  |
Varpaisjärven suojeluskunta: 
| Vieremän seurakunnan suojeluskunta (Iisalmen suojeluskunnan alaosasto) | 1918-09-06 |  |  |  |  |  |  |  |

Alipiirille muodostetun toimikunnan avainhenkilöitä olivat Abel Lyytikäinen, Santeri Sahlström ja Fredrik A. Karvonen. Sahlströmistä tuli alipiirin ensimmäinen päällikkö.  Alipiirin ensimmäisiksi jääkärikouluttajiksi tulivat jääkärit Yrjö Tenhunen ja Kaarlo Kaarlonen.
Ihmistieteellinen eläintutkimus

Ihmistieteellinen eläintutkimus on monitieteinen tutkimusala, jossa tutkitaan monipuolisesti eläinten ja ihmisten välisiä suhteita.
Ihmistieteellisen eläintutkimuksen tekijöitä yhdistää kiinnostus tarkastella eläinten kulttuurista tai yhteiskunnallista asemaa ja merkityksiä, ihmisen ja eläimen välistä vuorovaikutusta sekä eläinten toimijuutta. Alan tutkijoita on muun muassa sosiologian, kulttuurintutkimuksen, kielentutkimuksen, maantieteen, historian, filosofian ja oikeustieteen aloilla.
Suomeen perustettiin vuonna 2009 Yhteiskunnallisen ja kulttuurisen eläintutkimuksen seura. Seura julkaisee tieteellistä lehteä nimeltä Jälki – Trace – Spåret.
Aiheesta muualla

Trace: Journal for human-animal studies
Yhteiskunnallisen ja kulttuurisen eläintutkimuksen seura ry
Högt över havet

| ”Högt över havet” Arja Saijonmaa |
| --- | --- | --- |

Singlen tiedot
 Albumilta: Högt över havet
 B-puoli: ”Millioner rosor”
 Julkaistu: 1987
 Formaatti: 7” vinyyli
 Tekijä(t): Lasse Holm
 Tuottaja(t): Lasse Holm
 Tyylilaji: iskelmä
 Kesto: 02.49
 Levy-yhtiö: Mariann Records
Listasijoitukset
  Sverigetopplistan: 14.
Högt över havet on ruotsalainen iskelmä vuodelta 1987. Sen on säveltänyt ja sanoittanut Lasse Holm. Suomalainen Arja Saijonmaa esitti sävelteoksen Melodifestivalen-kilpailussa 1987 ja se sijoittui toiseksi. Teos voitti samana vuonna OGAE Second Chance Contest -kilpailun.[lähde? ]
"Högt över havet" -single julkaistiin seitsentuumaisena ja sen b-puolella on kappale "Millioner rosor", joka on ruotsinkielinen versio latvialaisesta iskelmästä "Dāvāja Māriņa"[lähde? ]. "Högt över havet" on saman nimisen, niin ikään 1987 julkaistun musiikkialbumin avausraita.
Listasijoitukset

"Högt över havet" oli Svensktoppen-musiikkilistan kärjessä useita viikkoja keväällä 1987. Sverigetopplistanille kappale nousi 11. maaliskuuta 1987 sijalle 14, joka oli sen korkein sijoitus kyseisellä listalla.